Jason Hartman kry koninklikes om vir renosters te skenk
JY LEES NOU Jason Hartman kry koninklikes om vir renosters te skenk
Idols-wenner Jason Hartman was weer in Monaco, en dié keer het hy met sowat 80 000 euro (R800 000) se skenkings teruggekeer vir Conservation Guardians, 'n trust wat onder meer die International Anti Poaching Foundation en Jason se eie liefdadigheidsprojek, Men Of Trees, ondersteun.
"Ons is so geëerd dat die Europeërs bereid is om Suid-Afrika te ondersteun. Ons het oorsee gegaan om geld in te samel en ook 'n bewusmakingsveldtog rondom Conservation Guardians te dryf. Die reaksie was enorm, en ons is reeds om besig om 'n tweede geleentheid te reël," het Jason Hartman gesê.
Die hoogste bod was 34 000 euro (R340 000) vir 'n Larry Norton-skildery.
Hartman werk tans aan sy tweede album.